ຈະ​ມີ​ການ​ຍົກ​ເລີກ ກົດ​ໄອ​ຍະ​ການ​ເສິກ ຢູ່​ໃນ​ພາກໃຕ້​ ທີ່​ວຸ້ນ​ວາຍ ຂອງ​ຟິ​ລິ​ບິນ 
ກົດ​ໄອ​ຍະ​ການ​ເສິກ ໄດ້​ສູນ​ເສຍ​​ການ​ສະ​ໜັບ​ສະ​ໜູ​ທາງການ​ເມືອງ ແລະ​ເສດ​ຖະ​ກິດ ​ໃນ​ປີ​ນີ້ ໂດຍ​ສະ​ເພາະ ໃນ​ບັນ​ດາ​ຜູ້​ນຳ​ທ້ອງ​ຖິ່ນ ຜູ້​ທີ່​ຕ້ອງ​ການ ​ຢ​າກ​ໃຫ້​ມີ​ການ​ພັດ​ທະ​ນາມທາງ​ເສດ​ຖະ​ກິດ​ຫຼາຍ​ຂຶ້ນ​.
ປະທານາທິບໍດີຟິລິບປິນ ທ່ານໂຣດຣິກໂກ ດູເຕີເຕ ຫວ່າງມໍ່ໆມານີ້ໄດ້ປະກາດວ່າ ພາຍ ໃນທ້າຍປີນີ້ ທ່ານຈະຍົກເລິກກົດໄອຍະການເສິກຢູ່ໃນສ່ວນໃຫຍ່ຂອງເກາະມິນດານາວ ທີ່ມັກເກີດຄວາມຮຸນແຮງ ຢູ່ທາງພາກໃຕ້ຟີລິບປິນ ຫຼັງຈາກ 31 ເດືອນ ທີ່ຖືກເບິ່ງກັນວ່າ ເປັນຮ່ອງຮອຍທີ່ພວກເຈົ້າໜ້າທີ່ ສາມາດຄວບ ຄຸມກຸ່ມກະບົດຕິດອາວຸດໄດ້ແລ້ວ ແລະ ຕ້ອງການໃຫ້ທຸລະກິດເຂົ້າໄປເຮັດກິດຈະການ ເພື່ອສ້າງຄວາມອຸດົມຮັ່ງມີຢູ່ໃນຂົງເຂດ ທີ່ທຸກຈົນດັ່ງກ່າວ ກົດໄອຍະການຖືກປະກາດຢູ່ໃນເກາະມິນດານາວ ແລະເຂດທະເລອ້ອມແອ້ມນັບແຕ່ປີ 2017 ເປັນຕົ້ນມາ ບັນດາສະຖານທູດຕ່າງປະເທດ ໄດ້ອອກຄຳເຕືອນ ບໍ່ໃຫ້ເດີນທາງ ໄປຍັງເກາະມິນດານາວ ບ່ອນທີ່ພວກນັກທ່ອງທ່ຽວຕ່າງປະເທດຊຶ່ງໃນບາງຄັ້ງບາງຄາວ ຖືກລັກພາໂຕແລະຕັດຫົວ ແຕ່ວ່າການຍົກເລິກກົດໄອຍະການເສິກ ຈະຕິດຕາມມາດ້ວຍ ໄລຍະທີ່ມີຄວາມງຽບສະຫງົບຢູ່ທີ່ເກາະແຫ່ງນີ້ແລະເປັນການຕອບສະໜອງຕໍ່ການຮຽກ ຮ້ອງໃຫ້ປັບປຸງຊື່ສຽງຂອງເກາະມິນດານາວໃຫ້ດີຂຶ້ນ ໃນບັນດານັກລົງທຶນ ແລະນັກທ່ອງ ທ່ຽວ ອີງຕາມຄຳເວົ້າຂອງບັນດານັກວິເຄາະໄດ້ກ່າວໄວ້ ທ່ານຮີເນີລີໂຕ ເຊີວິລລາ (Henelito Sevilla) ຜູ້ຊ່ວຍສາດສະດາຈານດ້ານຄວາມສຳ ພັນຕ່າງປະເທດທີ່ມະຫາວິທະຍາໄລຂອງຟິລິບປິນ ໃນເຂດນະຄອນຫຼວງມະນິລລກ່າວ ວ່າ “ຫຼັງຈາກ 3 ປີແລ້ວ ລັກສະນະແລະຂອບເຂດ ໃນການກໍ່ການຮ້າຍ ໄດ້ປ່ຽນແປງໄປ ຄວາມສະຫງົບ ແລະຄວາມຮຽບຮ້ອຍ ໃນເກາະມິນດານາວ ເຫັນວ່າໄດ້ຢູ່ໃນສະພາບດີ ເນື່ອງຈາກການປຸກລະດົມຢ່າງໃຫຍ່ ຂອງກຳລັງລັດຖະບານໃນໄລຍະສາມປີທີ່ຜ່ານມາ ” ກົດໄອຍະການເສິກ ໄດ້ສູນເສຍການສະໜັບສະໜູທາງການເມືອງ ແລະເສດຖະກິດ ໃນປີນີ້ ໂດຍສະເພາະ ໃນໝູ່ບັນດາຜູ້ນຳທ້ອງຖິ່ນ ຜູ້ທີ່ຕ້ອງການ ຢາກໃຫ້ມີການພັດ ທະນາມທາງເສດຖະກິດຫຼາຍຂຶ້ນ ອີງຕາມທ່ານເຊີວີລລາ